Basilio Hexamilites

Basilio Hexamilites (Grezieraz: Βασίλειος Ἑξαμιλίτης; floruit 956) Bizantziar jeneral bat izan zen, Tarson kokatutako Hamdanidarren itsas-armadaren aurka garaipen handia lortu zuena.

 Biografia 
Bere abizenak adierazten duen bezala, Ekialdeko Trazian zegoen Hexamilion hirikoa zen.

Hexamilitesek 955 urte inguruan patrikios titulua zuen eta Zibirreotar Itsas Themako gobernadore militarra (strategos) zen. Theophanes Continuatus kronikak dioenez, oraindik gaztea zen, baina komandante esperientziadun eta trebea. IX. mendearen amaieratik, Zilizian kokatutako Tarsoko emirerri musulmanaren flota mehatxu handia izan zen Bizantziorentzat. Hexamilitesen garaian, Tarsoko hiria Alepoko Hamdanidar emirren kontrolpean zegoen, Sayf al-Dawlaren agintepean. Ontzi gutxiago izan arren, Hexamilitesek bere flota tarsotarren aurka zuzendu zuen, ontzi asko su grekoarekin hondoratuz -horrek iradokitzen du bere indarrak Inperioko Flota Nagusiko ontziekin indartuak izan zirela. eta galera handiak eraginez, preso ugari hartuz. Ibn al-Athir historialari musulmanaren arabera, ekintza hori 956ko iraila/urria inguruan gertatu zen, eta tarsiarrek 1.800 hildako jasan zituzten.

Garaipen hau funtsezkoa izan zen Bizantziorentzat, Tarsoko flota ia erabat suntsitu baitzuen eta 960-961 urteetan Nizeforo II.a Fokasek gidatutako Kreta berreskuratzeko espediziorako bidea ireki baitzuen.

 Erreferentziak 

 Kanpo estekak 

Kategoria:Bizantziar jeneralak
Kategoria:Bizantziarrak